สคฝ.ดีเดย์ลดคุ้มครองเงินฝากส.ค.นี้
สถาบันคุ้มครองเงินฝากเตรียมลดวงเงินคุ้มครองชั้นแรกเหลือ 50 ล้านบาท ส.ค.นี้ ชี้สถาบันการเงินไทยมีเสถียรภาพมากขึ้น
17 ก.ค. 2554

สถาบันคุ้มครองเงินฝากเตรียมลดวงเงินคุ้มครองชั้นแรกเหลือ 50 ล้านบาท ส.ค.นี้ ชี้สถาบันการเงินไทยมีเสถียรภาพมากขึ้น
นายสิงหะ นิกรพันธุ์ ผอ.สถาบันคุ้มครองเงินฝาก (สคฝ.) กล่าวว่า ขณะนี้ภาพรวมสถาบันการเงินไทยที่อยู่ภายใต้ความคุ้มครองของ สคฝ.ทั้งสิ้น 38 แห่งมีเสถียรภาพมากขึ้น เมื่อเทียบกับช่วงวิกฤตเศรษฐกิจ ปี 2540 สามารถสร้างกำไรได้ในระดับที่ดี สินเชื่อยังคงขยายตัว ขณะที่หนี้ไม่ก่อให้เกิดรายได้ (เอ็นพีแอล) มีแนวโน้มลดลงต่อเนื่อง
ทั้งนี้จากความมีเสถียรภาพของสถาบันการเงิน ประกอบกับการที่ พ.ร.บ.สถาบันคุ้มครองเงินฝาก มีผลบังคับใช้มาตั้งแต่ปี 2551 จะเริ่มลดวงเงินคุ้มครองขั้นแรก เหลือ 50 ล้านบาท ในเดือนส.ค.นี้ เพื่อให้ประชาชนปรับตัว ก่อนลดวงเงินคุ้มครองเหลือ 1 ล้านบาท ซึ่งเป็นวงเงินคุ้มครองที่เหมาะสม ในปี 2555 ทำให้ผู้ฝากเงินมั่นใจได้ว่า ระบบสถาบันการเงินของไทยมีความมั่นคง แข็งแกร่ง พร้อมรับการลดสัดส่วนคุ้มครองเงินฝาก และผู้ฝากเงินไม่ควรตื่นตระหนกจากการปรับลดวงเงินคุ้มครองเงินฝาก